Diari Oficial de la Generalitat Valenciana


Sumari del DOGV 5258, del 15-05-2006 (2006/4962)

Informació pública de la modificació de la disposició addicional de les ordenances del Pepri del barri del Carme.
-----------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4962


Organisme emissor
:   Ajuntament de València

Tipus de document
:   Anunci

Informació pública de la modificació de la disposició addicional de les ordenances del Pepri del barri del Carme. [2006/X4962]  
La junta de govern local, en sessió ordinària de data 24 de febrer de 2006, va adoptar l'acord següent:  
«Vista la moció impulsora conjunta dels tinents d'alcalde delegats de l'Àrea d'Urbanisme, Habitatge i Qualitat Urbana i de l'Àrea de Modernització de l'administració i Activitats i l'informe del Servei de Gestió de Centre Històric, de conformitat amb els articles 37, 83.2.a), 90, 94.1 i 101.2 de la Llei 16/2005, Urbanística Valenciana i l'article 127.1.d) de la vigent Llei 7/1985, Reguladora de les Bases de Règim Local, s'acorda:  
1r. Sotmetre a informació pública pel termini d'un mes, mitjançant la publicació d'anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, la modificació de la disposició addicional de les ordenances del pla especial de protecció i reforma interior del barri del Carme, aprovada definitivament per acord plenari de 25 d'octubre del 2002 (Butlletí Oficial de la Província de 28.11.2002), consistent a incloure en la mateixa l'activitat de restaurants, quedant el seu contingut del tenor següent:  
.Disposició addicional: La limitació respecte de la implantació d'activitats que disten un ràdio inferior a 65 metres, recollida en l'article 7.5 in fine de les Normes Urbanístiques del Pla General d'Ordenació Urbana de València, i en l'article 25 de l'Ordenança Municipal de Sorolls i Vibracions, s'estendrà en l'àmbit d'aplicació del present pla, excepció feta dels carrers Guillem de Castro i de la Blanqueria, així mateix, a les activitats de pubs, bars, cafeteries, restaurants i semblants, encara que no compten amb ambientació musical, conforme es contemplen les dites activitats en la normativa reguladora d'espectacles, establiments públics i activitats recreatives'.  
2n. Suspendre l'atorgament de les llicències d'activitat que se sol·liciten després del present acord i que resulten afectades per la dita modificació».  
I de conformitat amb el que estableixen els articles 90.2 i 83.2.a) de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública durant el termini d'un mes, a comptar de l'endemà de la publicació del present acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, 6 planta, Servei de Gestió del Centre Històric, Secció de Planejament i Gestió, en horari d'atenció al públic.  
València, 27 de març de 2006.. El secretari: Pedro García Rabasa.